తాజావార్తలు
అభిమాని కుటుంబానికి రజనీ భారీ ఆర్థిక సాయం
టీనగర్‌, న్యూస్‌టుడే: రహదారి ప్రమాదంలో మరణించిన అభిమాని కుటుంబానికి నటుడు రజినీకాంత్‌ రూ.50 లక్షల ఆర్థిక సాయం అంఅందజేశారు. ‘రజినీ మక్కల్‌ మండ్రం’ ధర్మపురి జిల్లా కార్యదర్శి మహేంద్రన్‌ ఇటీవల రోడ్డు ప్రమాదంలో మరణించాడు. అతని కుటుంబానికి సంతాపం తెలిపిన రజినీకాంత్‌ వారి కుటుంబానికి ఆర్థిక సాయం అందజేయనున్నట్లు ఇదివరలోనే ప్రకటించారు. ఆ మేరకు సోమవారం మహేంద్రన్‌ కుటుంబానికి నటుడు రజనీకాంత్‌ను ఆయన నివాసంలో కలిశారు. వారికి సంతాపం తెలపడంతో పాటు రజినీ మక్కల్‌ మండ్రం తరఫున రూ.40 లక్షలు, తన వంతు రూ.10 లక్షల ఆర్థిక సాయం అందజేశారు. అదేవిధంగా తాకెట్టు పెట్టిన వారి ఇంటిని కూడా విడిపించారు. మహేంద్రన్‌ పిల్లల చదువు ఖర్చులను కూడా తానే భరించనున్నట్లు ప్రకటించారు.
Tags :